РЕПУБЛИКА СРБИЈА

НАРОДНА СКУПШТИНА

Одбор за културу и информисање

16 Број 02-3158/15

6. фебруар 2017. године

Б е о г р а д

УПРАВНИ ОДБОР

ЈАВНЕ МЕДИЈСКЕ УСТАНОВЕ „РАДИО - ТЕЛЕВИЗИЈА СРБИЈЕ“

С обзиром на то да је Програмски одбор Радиодифузне установе Србије конституисан у фебруару 2013. године, у складу са Законом о радиодифузији („Службени гласник РС”, бр. 42/02, 97/04, 76/05, 79/05 - др. закон, 62/06, 85/06 и 41/09), Одбор за културу и инфoрмисање Народне скупштине (у даљем тексту: Одбор), на седници одржаној 25. новембра 2015. године, констатовао је да ће у фебруару 2016. престати мандат његовим члановима, истеком времена на који су изабрани.

Одбор је утврдио да право подношења кандидатуре за чланове Програмског савета Јавне медијске установе „Радио-телевизија Србије“ (у даљем тексту: Програмски савет) имају стручњаци у области медија и медијских посленика, научника, стваралаца у области културе и представника удружења чији је циљ заштита људских права и демократије, у складу са чланом 28. став 2. Закона о јавним медијским сервисима (у даљем тексту: Закон).

Одбор је на седници одржаној 25. новембра 2015. године донео Одлуку о покретању поступка за избор кандидата за чланове Програмског савета Јавне медијске установе „Радио-телевизија Србије“16 Број: 02-3158/15 и утврдио текст Jавног конкурса за предлагање кандидата за избор кандидата за чланове Програмског савета Јавне медијске установе „Радио-телевизија Србије“, који је објављен 2. децембра 2015. године у „Службеном гласнику РС”, и на интернет страници Народне скупштине, а 3. децембра 2015. године, у дневном листу „Политика“.

У складу са тачком 4. Одлуке о правилима о спровођењу јавног конкурса за избор кандидата за чланове Програмског савета Јавне медијске установе „Радио-телевизија Србије“ (у даљем тексту: Одлука) и Jавним конкурсом за предлагање кандидата за избор кандидата за чланове Програмског савета Јавне медијске установе „Радио-телевизија Србије“, од 2. децембра 2015. године, кандидати су имали рок од 15 дана, да Одбору доставе своје пријаве за Програмски савет.

Своје право искористила су 42 кандидата, тако што су Одбору доставили своје пријаве за члана Програмског савета. Уз пријаве достављена је сва неопходна документација прописана Законом, Одлуком и Јавним позивом.

У складу са чланом 29. став 6. Закона и тачке 7. Одлуке, Одбор је на седници одржаној 28. децембра 2015. године,односно 9. септембра 2016. године, утврдио Листу свих пријављених кандидата који испуњавају услове јавног конкурса.

Одбор је на седници, одржаној 22. јануара 2016. године, односно 6. фебруара 2017. године, у складу са тачком 8. Одлуке обавио разговор са кандидатима који испуњавају услове јавног конкурса и који су остали при својим кандидатурама.

Одбор је на седници, одржаној 6. фебруара 2017. године, утврдио листу од 29 кандидата за чланове Програмског савета, која одражава територијалну, националну, верску, полну и другу структуру становништва, у складу са чланом 29. став 3. Закона.

Одбор је закључио да листу кандидата за чланове Програмског савета, заједно са њиховим биографијама, достави Управном одбору Јавне медијске установе „Радио- телевизија Србије“, јер су се стекли услови за спровођење поступка избора предвиђени чланом 29. став 1. Закона.

Оригинална документација пријављених кандидата налази се у служби Одбора за културу и информисање и доступна је на увид члановима Управног одбора.

ПРЕДСЕДНИК

Маја Гојковић

Прилог:

-листа кандидата

-биографије кандидата

Одбор за културу и информисање предлаже Управном одбору Јавне медијске установе „Радио- телевизија Србије“ , Листу од 29 кандидата за чланове Програмског савета која одражава територијалну, националну, верску, полну и другу структуру становништва.

**ЛИСТА КАНДИДАТА**

1. Бранко Гардашевић
2. Тијана Наумовић
3. Милош Стокић
4. Мирјана Максимовић
5. Тијана Каспер
6. Желимир Гвардиол
7. Маја Радовић
8. Ивона Катић
9. Борка Поповић
10. Ана Мандић
11. Александар Загорац
12. Балша Ђого
13. Александар Дунђерин
14. Миливоје Павловић
15. Предраг Обрадовић
16. Дејан Миленковић
17. Владан Терзић
18. Иван Карл
19. Нада Поповић Перишић
20. Снежана Цветковић
21. Небојша Спаић
22. Иван Топаловић
23. Душко Медић
24. Маја Вукадиновић
25. Никола Стојановић
26. Вук Жугић
27. Дијана Суботички Милетић
28. Јованка Тодоровић Савовић
29. Милан Јанковић